google/wiki40b huggingface dataset:
Archimedov zákon (film)

Dej

Satira pranierujúca kariérizmus, diktátorské spôsoby, podlizovanie sa a servilnosť. Javorník sa vďaka týmto vlastnostiam dostáva do pracovného postavenia, na ktoré nemá primerané schopnosti. Javorníkov pracovný postup sprevádza jeho morálny úpadok. Riaditeľ Petruška sa začne topiť, zachráni ho plavčík, ale odíde, Javorník je pri Petruškovi, keď sa preberie. Petruška si myslí, že Javorník je jeho záchrancom a tak sa začína Javorníkova závratná kariéra.
Persquen

Poloha

Obec má rozlohu 19,96 km². Najvyšší bod je položený 173 m n. m. a najnižší bod 107 m n. m.

Obyvateľstvo

Počet obyvateľov obce je 323 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Smernica Rady 79/409/EHS o ochrane voľne žijúcich vtákov

Smernica Rady 79/409/EHS o ochrane voľne žijúcich vtákov kladie dôraz na kvalitu vybraných území viac než na ich priestorové usporiadanie. Podľa smernice musia byť pre vybrané druhy vtákov vyhlásené tzv. chránené vtáčie územia (v angličtine Special protection areas). Smernica požaduje chrániť obdobným spôsobom všetky druhy vtákov prirodzene sa vyskytujúcich na území štátu.
Mária Anna Bavorská (1551 – 1608)

Životopis

Narodila sa ako najstaršia dcéra bavorského vojvodu Albrechta V. a Anny Habsburskej, dcéry cisára Ferdinanda I. Matka ju vychovávala veľmi prísne a často telesne trestala. Výchova bola nábožensky založená a vedená v prísne katolíckom duchu. Okrem základného vzdelania bola vyučovaná latinčine a hudbe. Hrala na organ a mala rada duchovnú hudbu.
Mala sa vydať za sedmohradského vojvodu Jána Žigmunda Zápoľskeho, z tohto sobášneho projektu však zišlo. Nakoniec sa v roku 1571 ako dvadsaťročná vydala za svojho o jedenásť rokov staršieho strýka Karola II. Štajerského, ktorý vládol v tzv. Vnútornom Rakúsku. Karol bol mladší brat Máriinej matky Anny. Veľkolepé a mimoriadne svadobné slávnosti pripomínalo ešte v roku 1854 jazdecké defilé českej šľachty usporiadané v Prahe pri príležitosti sobáša cisára Františka Jozefa I. s Alžbetou Bavorskou.
Z manželstva, ktoré trvalo do Karolovej smrti v roku 1590, vzišlo 15 detí.

Politický a kultúrny vplyv

Ako presvedčená katolíčka podnecovala svojho muža ku krokom proti protestantskej šľachte v Štajersku. Starostlivo dbala na výchovu svojich detí pri ktorých uplatňovala podobné metódy ako jej matka. Dohliadala na to, aby boli deti vedené ku katolíctvu a ich vzdelanie zverovala jezuitom. Jej syn, neskorší cisár Ferdinand II. zostal pod jej vplyvom i v dospelosti. Dochovala sa ich korešpondencia, kde sa syn ako štajerský vojvoda so svojou matkou radil o všetkých svojich politických krokoch, najmä pri uplatňovaní rekatolizácie v Štajersku.
Mala záľubu v okázalej nádhere a rada sa zúčastňovala náboženských procesií a púti. Venovala sa charitatívnej činnosti. Do služieb katolíckej viery dávala i výtvarné umenie a hudbu.
Zomrela v Grazi v roku 1608. Pochovaná bola najskôr v kláštore klarisiek a neskôr v mauzóleu v Grazi, ktoré dal postaviť jej syn Ferdinand II.
Humbercamps

Poloha

Obec má rozlohu 3,58 km². Najvyšší bod je položený 172 m n. m. a najnižší bod 148 m n. m.

Obyvateľstvo

Počet obyvateľov obce je 232 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Colt M1911

Začiatky

Začiatkom 20. storočia hľadala americká armáda pištoľ s väčším kalibrom, vhodnejšiu pre boje v džungli vo filipínsko-americkej vojne. Dovtedy používané strelivo .38 Long Colt sa ukázalo ako málo účinné. Vo finálnom kole výberového konania sa rozhodovalo medzi konštrukciami od Savage, Colta a DWM. Vo všetkých prípadoch sa jednalo o samonabíjacie pištole s muníciou .45 ACP. Koncom roku 1910 v poslednom teste vyhral Colt.
Pištoľ bola formálne prijatá do armády 29. marca 1911 a začala sa teda označovať ako M1911 (Model of 1911). Pôvodne bola vyrábaná iba spoločnosťou Colt, zvýšený dopyt v prvej svetovej vojne spôsobil rozšírenie výroby do štátom vlastnenej Springfield Armory. Skúsenosti z prvej svetovej vojny viedli k vytvoreniu variantu M1911A1.

Druhá svetová vojna

Druhá svetová vojna a roky, ktoré jej predchádzali, vytvorili veľký dopyt po tejto zbrani. Počas vojny sa v USA vyrobilo zhruba 1,9 miliónov kusov. Pred vojnou sa menšia časť koltov M1911A1 vyrábala v nórskej zbrojovke Kongsberg Vaapenfabrikk pod názvom "Kongsberg Colt", počas nemeckej okupácie produkcia pokračovala a nemecké vojská zaradili túto zbraň do svojho arzenálu.

Po druhej svetovej vojne

V roku 1945 vláda rozhodla, že ďalšie M1911 sa už pre armádu nebudú objednávať a tieto pištole sa budú len renovovať s už existujúcimi súčiastkami.
M1911 zostala najpoužívanejšou pobočnou zbraňou a bola používaná dokonca aj počas druhej vojny v Perzskom zálive v roku 1991. Od roku 1985 sa začala v americkej armáde nahrádzať Berettou 92F, aj kvôli tlaku NATO na zjednotenie munície na NATO štandard 9mm Luger. Kvôli nižšej zastavovacej schopnosti bola však adopcia Beretty 92F v niektorých jednotkách zastavená.

Súčasnosť

Design M1911A1 je preferovaný množstvom policajných SWAT jednotiek po celých Spojených štátoch. Veľa vojenských organizácii a policajných zborov aj mimo USA používa (často modifikované) M1911A1 pištole, pretože uprednostňujú väčšiu zastavovaciu schopnosť .45 ACP a vynikajúce ovládanie zbrane pri boji zblízka.
V civilnom sektore je pištoľ rozšírená vďaka ľahšej možnosti skrytého nosenia (má úzky, jednoradý zásobník).
Le Gault-Soigny

Poloha

Obec má rozlohu 26,09 km². Najvyšší bod je položený 221 m n. m. a najnižší bod 173 m n. m.

Obyvateľstvo

Počet obyvateľov obce je 519 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parnas (Raffael)

Námet a ikonografia

Dielo svojim námetom vychádza zo starogréckej mytológie, podľa ktorej bývalo pohorie Parnas domovom boha Apollóna a múz.
Grécky Parnas bol tak ako Vatikánsky pahorok, kde sa v antických dobách nachádzala Apollónova svätyňa, zasvätený umeniu. Toto spojenie antiky a súčasnosti bolo zdôraznené oknom v miestnosti, zakomponovaným do fresky, ktorým sa otvára pohľad na Belvederské nádvorie s antickými sochami.
Podľa starogréckej filozofie existovali tri hlavné kategórie ľudského ducha: Pravda, Dobro a Krása. Ich výtvarným stvárnením na stenách v tejto miestnosti Raffael zanechal trvalý odkaz svojho umeleckého majstrovstva.
Kým fresky Aténska škola a Dišputa o Sviatosti oltárnej predstavujú Pravdu racionálnu a Pravdu nadprirodzenú, Cnosti sú vyjadrením Dobra, zobrazenie Krásy predstavuje maľba Parnas. Raffael si zvolil obraz muzicirujúceho Apollóna na vrchu porastenom vavrínovými stromami, v obklopení múz a slávnych antických i súčasných básnikov.
Každá z postáv je identifikovateľná. Zo známejších osobností tu nachádzame v ľavej časti slepého básnika Homéra, recitujúceho zo svojich básní, po bokoch ktorého stoja Dante Alighieri (vľavo) a Vergílius (vpravo). Vľavo dolu sa o rám okna opiera Sapfó dívajúca sa na štvoricu mužov stojacich pri vavrínovom strome - zľava je to Alkaios, potom Corinna, Petrarca a Anakreón. V pravom dolnom rohu diskutuje trojica mužov: sediaci Horatius, nad ktorým stoja Ovidius (vľavo) a Sannazzaro.

Odkaz diela

V stvárnení starovekých a súčasných básnikov spolu s mytologickými múzami tkvie ideologické posolstvo diela, ktorým bolo poukázanie na inšpirujúci odkaz antického sveta pre súčasnosť. Okrem toho freska vyznievala ako chválospev na pápeža Júliusa II., veľkého podporovateľa umení, ktorý v očiach renesančných umelcov bol oslavovaný ako nový Apollón a jeho éra ako nový zlatý vek poézie a umenia vôbec.
Emeringen

Geografia a poloha

Obec Emeringen susedí s obcou Rechtenstein a Zwiefaltendorfom, čo je časť mesta Riedlingen.
Emeringen je najmenšia samostatná obec vo vládnom obvode Tübingen.
Sainte-Camelle

Poloha

Obec má rozlohu 9,52 km². Najvyšší bod je položený 360 m n. m. a najnižší bod 227 m n. m.

Obyvateľstvo

Počet obyvateľov obce je 115 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fiat Uno

Fiat Uno je malý automobil, ktorý vyrábala talianska automobilka Fiat. Uvedený bol v roku 1983 a vyrábal sa v Taliansku do roku 1995, pričom v iných krajinách sa vyrába dodnes.
Bibliografický popis

Bibliografický popis (en bibliographic description) je základný stavebný prvok bibliografického záznamu. Bežní používatelia sa stretávajú s bibliografickým popisom v katalógoch knižníc, v bibliografiách a pod. Podľa výkladu v norme ISBD(G), ktorá obsahuje odporúčania pre medzinárodný štandardný bibliografický popis, sa pojmom bibliografický popis rozumie súbor bibliografických údajov, ktoré popisujú a identifikujú dokument.

Odlišnosť s inými pojmami

Bibliografický popis sa niekedy nevhodne stotožňuje s bibliografickým záznamom alebo sa zvýrazňuje len jeho identifikačná funkcia (identifikačný popis).
Idas (argonaut)

Idas alebo Ídás (starogr. Ίδας – Idas, lat. Idas) je v gréckej mytológii syn messénskeho kráľa Afarea a jeho manželky a nevlastnej sestry Arény.
Idas bol bratom a dvojčaťom Lynkea, mali rovnakú matku, ale Idas bol v skutočnosti synom boha morí Poseidóna. Kým bol Idas veľký silák, Lynkeus bol obdarený takým ostrým zrakom, že videl cez drevo, do hĺbky zeme a dokonca aj v tme.
Ich bratrancami boli Dioskúrovia, bratia Kastor a Polydeukes, aj oni mali spoločnú matku, Lédu, otcom Kastora bol spartský kráľ Tyndareós, ale Polydeukov otec bol najvyšší boh Zeus, preto bol Polydeukes nesmrteľný. Obaja boli nerozluční a spolu prežívali všetky svoje dobrodružstvá. Keďže obaja boli zdatní, vyhrávali na olympijských hrách. Polydeukes bol preslávený v pästnom zápase a Kastor mal povesť dobrého vojaka a krotiteľa koní.
Idas sa uchádzal o Marpéssu, dcéru aitólskeho kráľa Euéna. Kráľ však dal pytačom svojej dcéry podmienku, že ju dostane len ten, ktorý s ním vyhrá preteky v záprahu koní, ale ak prehrá, príde o hlavu. Idas však od svojho otca Poseidóna dostal okrídlený voz a preteky vyhral. Euénos toto pokorenie nezniesol. Najprv zabil svoje kone a potom aj sám seba. Po vyhratých pretekoch musel ale Idas o Marpéssu ešte bojovať s bohom Apolónom, ktorý o Marpéssu tiež usiloval. Do ich tvrdého súboja však zasiahol Zeus, súperov od seba odtrhol a prikázal, nech rozhodne Marpéssa pre koho sa rozhodne. Marpéssa si zvolila Ida, pretože jej lichotilo, že Idas sa kvôli nej nebál zviesť súboj ani z bohom.
Idas sa s Lynkeom zúčastnili lovu na kalydónského kanca, aj výpravy Argonautov do Kolchidy pre zlaté rúno, na oboch výpravách boli tiež Dioskúrovia. Po smrti kráľa Afarea podnikli spoločnú akciu – krádež stáda dobytka z Arkádie. Akcia bola úspešná, ale problémy medzi nimi nastali pri delení koristi. Pre pár kusov dobytka o ktoré chcel oklamať Idas svojich bratrancov došlo medzi nimi k roztržke. Nahnevaní Dioskúrovia vpadli preto do Messénie a vzali si celé stádo a ako hovoria niektoré mýty uniesli im aj nevesty, dcéry messénskeho miestokráľa Leukippa. Keďže vedeli, že im to bratranci neodpustia, ukryli sa do starého dutého stromu, aby ich z nenazdajky prepadli. Lynkeov ostrý zrak však prenikol aj drevom a Idov oštep preklal Kastora. Polydeukes následne vybehol z úkrytu, jedinou ranou zabil Lynkea a vrhol sa na Ida. Do urputného boja nakoniec zasiahol Zeus, ktorý Ida zabil bleskom.
Campistrous

Poloha

Obec má rozlohu 10,12 km². Najvyšší bod je položený 615 m n. m. a najnižší bod 435 m n. m.

Obyvateľstvo

Počet obyvateľov obce je 303 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Karlheinz Stockhausen

Život

Narodil sa neďaleko Kolína nad Rýnom. Počas vojny bol ešte mladým mužom, matka mu zomrela na chorobu v sanatóriu, otec bojujúc na fronte. Po vojne sa vybral pracovať na farmu. Neskôr v roku 1947 išiel študovať do kolínskej školy Musikhochschule. Hrával na klavír v baroch a kluboch. Popri tom rozmýšľal o kariére spisovateľa.
Čoskoro absolvoval univerzity v Darmstadte a Paríži, kde k najdôležitejším patrili jeho stretnutia s Olivierom Messiaenom a Dariusom Milhaudom. Prvý menovaný mal na Karlheinza veľký vplyv. V roku 1953 sa stáva asistentom v novootvorenom elektronickom štúdiu pri rozhlasovej stanici Westdeutscher Rundfunk. V rokoch 1954 až 1956 pôsobil na univerzite v Bonne, kde sa okrem pedagogickej činnosti zaoberal aj výskumom v oblasti fonetiky, akustiky a informačnej teórie.
Po tomto období Stockhausen absolvoval mnoho koncertných vystúpení v Európe, Severnej Amerike a Ázii. V roku 1963 založil a niekoľko rokov aj riadil „Štúdia novej hudby“. V roku 1971 sa stáva profesorom skladby na Národnom konzervatóriu v Kolíne nad Rýnom, kde pôsobil do roku 1977. Od roku 1998 organizoval každoročné tzv. „Stockhausenove kurzy“ v Kürtene.
Kazanské metro

Kazanské metro je podzemná rýchlodráha, v ruskom meste Kazaň.

Vznik a plány do budúcnosti

Prvý a zatiaľ jediný úsek dlhý 7,01 km bol sprevádzkovaný 27. augusta 2005, staval sa od roku 1997. Okrem súčasnej jednej linky sa plánujú ďalšie dve (Vokzalnaja a Privolžsko-Savinovskaja), otvárané majú byť postupne v ďalších desaťročiach. Má byť vybudované aj ľahké metro, ktoré spojí letisko so zvyškom siete.

Opis prevádzky

Metro má v súčasnosti v prevádzke jednu oranžovú linku, ktorá je označovaná ako Centrálna linka, ktorá má 5 staníc, a to konkrétne stanice Kremľovskaja, Ploščaď Gabdullja Tukaja, Sukonnaja Sloboda, Ametevo, Gorki. Väčšina staníc je podzemná, výnimkou je Ametevo, ktoré sa nachádza na moste nad diaľnicou. Stanice sú bohato zdobené, obkladané rôznymi druhmi kameňa. Tunely sú jednokoľajové, podobne ako v Londýne alebo Moskve. Všetky nápisy sú dvojjazyčné, v ruštine a tatárčine.
Insomnia (počítačová hra)

Priebeh hry

Ide o strategickú bojovú hru, v ktorej ťahy plynú rovnomerne s plynúcim časom, jeden ťah zodpovedá jednému dňu a rovná sa 30 minútam reálneho času. Hrá sa v tzv. epochách, ktoré typicky trvajú okolo 6 týždňov. Na začiatku epochy všetci hráči začínajú s novým kráľovstvom, počas epochy ho rozvíjajú a podnikajú s ním rôzne akcie. Na konci epochy sa v jednom momente zastavia všetky činnosti a vyhodnotia sa najlepší hráči a aliancie na základe získanej slávy. Na začiatku epochy si každý hráč môže zvoliť jeden bonus, ktorý mu automaticky prináša určitú výhodu.

Rasy

V hre existuje deväť rás, každá s odlišnou charakteristikou. Sú to ľudia, elfovia, trpaslíci, goblini, trollovia, nemŕtvi, zvieratá, démoni, gnómovia, koboldi a špecifická rasa - Kapitán Bomba, UberFas BUTI alias truhlík (ten čo všetko vie, všade bol minimálne 3x)

Každá rasa má špecifické jednotky. Základnou a spoločnou armádnou jednotkou sú pešiaci, ktorí obsadzujú nové územie.

Artefakty

Artefakty sú kúzelné predmety. Delia sa na domáce, bojové a voodo. Domáce artefakty prinášajú pozitívny efekt vlastnému kráľovstvu. Bojové predmety magicky vplývajú na priebeh boja, buď prinášajú pozitívny efekt vlastnej armáde alebo negatívny nepriateľskej. Voodoo artefakty sú škodlivé záškodnícke predmety, ktoré v cudzom kráľovstve spôsobia škodu.
Sedlo Zámostskej hole

Polohopis

Nachádza sa v centrálnej časti podcelku, v hlavnom hrebeni Nízkych Tatier, východne od Zámostskej hole. Južné svahy patria horehronskej obci Jasenie, severné svahy liptovskej obci Partizánska Ľupča. V jej chotári leží aj bývalá banícka, dnes rekreačná osada Magurka, z ktorej je do sedla najkratší prístup.

Prístup

Sedlo leží nad osadou Magurka, z ktorej vedie najkratší prístup po  žltej značke. Relatívne dobrý prístup je z obce Liptovská Lúžna po  žltej značke cez sedlo pod Skalkou a pokračovaním po hrebeni, ktorým prechádza  červeno značená Cesta hrdinov SNP. Z horehronského Jasenia vedie Jasenianskou dolinou od horárne Bauková  žltá značka.
Stanislav Gron

Klubový hokej

Gron bol draftovaný v roku 1997 klubom New Jersey Devils. Po tom, ako sa nepresadil v prvom tíme, sa rozhodol pôsobiť v Európe. Hral v Česku za Vítkovice a Sláviu Praha. Neskôr hral na Slovensku za Žilinu, s ktorou získal v sezóne 2005/2006 majstrovský titul. Od roku 2006 hrával za HC Košice. Počas šiestich sezón v Košiciach odohral 345 zápasov. S extraligou sa rozlúčil prehrou v siedmom finálovom zápase série Košíc proti bratislavskému Slovanu v roku 2012. Po skončení sezóny sa dohodol na ročnom kontrakte s talianskym klubom SG Cortina. V Talianskej Serii A nastúpil na 51 zápasov, v ktorých získal 75 bodov, za 37 gólov a 38 asistencií. Po strelecky najúspešnejšom ročníku kariéry predĺžil kontrakt s Cortinou o ďalší rok.

Reprezentácia

V slovenskom drese odohral 15 zápasov, strelil 2 góly.
Dag Hammarskjöld

Osobný život

Jeho otec Hjalmar Hammarskjöld bol predseda vlády Švédska počas prvej svetovej vojny. Dag študoval na univerzite v Uppsale, skončil ju ako magister v oblasti politickej ekonómie a s titulom bakalár práv. Po skončení štúdia sa presťahoval do Štokholmu.

Kariéra

Dag sa nikdy nestal členom politickej strany, no švédskej vláde slúžil na viacerých postoch. V rokoch 1930-1934 bol tajomník vládneho výboru pre nezamestnanosť. V roku 1936 sa stal tajomník Národnej banky Švédska, o rok neskôr sa stal zástupcom ministra financií. V rokoch 1941-1948 slúžil ako predseda výboru Národnej banky Švédska. V roku 1945 bol menovaný do funkcie poradcu vlády pre ekonomické a finančné problémy a koordinoval vládne plány, slúžiace na zmiernenie ekonomických problémov po druhej svetovej vojne.
V roku 1947 bol menovaný do funkcie zástupcu ministra zahraničia a v roku 1949 sa stal štátnym tajomníkom pre zahraničné záležitosti. Bol švédsky delegát na parížskej konferencii roku 1947, kde sa prejednával Marshallov plán. Bol podpredseda švédskej delegácie na Valnom zhromaždení OSN v Paríži v roku 1951 a predseda švédskej delegácie na Valnom zhromaždení OSN v New Yorku. Na Valnom zhromaždení v roku 1953 bol na odporúčanie Bezpečnostnej rady OSN jednomyseľne zvolený za generálneho tajomníka OSN.
Po svojom zvolení presadzoval názor, že generálny tajomník môže počas krízy konať aj bez súhlasu Bezpečnostnej rady či Valného zhromaždenia. Počas svojho úradu sa snažil zmierniť vzťahy medzi Izraelom a arabskými štátmi. V roku 1955 cestoval do Číny aby vyjednával o prepustení amerických pilotov, ktorí bojovali v Kórejskej vojne a boli zajatí Čínou a ktorí boli nakoniec po rozhovoroch prepustení. V roku 1957 intervenoval v Suezskej kríze.
V roku 1960 bývalá belgická kolónia, čerstvo samostatná Demokratická republika Kongo požiadala OSN o pomoc pri riešení stupňujúcich sa občianskych nepokojov. Hammerskjöld trikrát navštívil Kongo a na Valnom zhromaždení OSN navrhol vyslať do krajiny mierové jednotky, s čím nesúhlasil Sovietsky zväz, ktorý potom požadoval Hammerskjöldovu rezignáciu. Keď sa Hammerskjöld dopočul o bojoch medzi jednotkami OSN a povstaleckými jednotkami, vybral sa tam aby vyjednával o prímerí. Počas letu však jeho lietadlo zo 17. na 18. september havarovalo blízko Ndoly v severnej Rodézii (teraz Zambia). Výsledky vyšetrovania nehody v tom čase poukazovali na to, že lietadlo kleslo príliš nízko. Žiadna stopa raketového útoku nebola nájdená. Vyskytlo sa viacero vysvetlení, napríklad, že v lietadle bola bomba, ktorá sa mala aktivovať pri pristávaní, žiadna z nich však nie je oficiálne potvrdená. Ešte pred svojou smrťou dostal Nobelovu cenu za mier.
Liptáňský bludný balvan

Ochrana

Predmetom ochrany je bludný balvan ako významný dokladu kontinentálneho zaľadnenia severnej Moravy.
Slovenská Nová Ves

História

Obec bola osídlená už v eneolite, dokladajú to nálezy, i neskôr z veľkomoravského obdobia. Prvá písomná zmienka pochádza z roku 1245. Obec často menila zemepánov – v 16. storočí patrila kláštoru klarisiek v Trnave a polovica Földesovcom, neskôr patrila Farkasovcom, Zichyovcom, Pálffyovcom a Batthányiovcom. Obec bola väčšinu histórie poľnohospodárskym sídlom, tento charakter si zachovala aj po roku 1918. Roku 1934 štrajkovali poľnohospodárski robotníci na miestnom veľkostatku. V roku 1952 tu bolo založené JRD, v roku 1962 bolo zlúčené s JRD vo Voderadoch. V obci bola vybudovaná cestná radová zástavba.  Nachádza sa tu neskorobarokový rímskokatolícky kostol sv. Jozefa z 18. storočia.
Pohár (súhvezdie)

Objekty

Toto súhvezdie je veľmi chudobné na objekty. Žiadne z nich sa nedajú pozorovať malými ďalekohľadmi. Je v ňom síce niekoľko špirálových galaxií, ale ani jedna z nich nie je jasnejšia ako 10. magnitúda. Špirálová galaxia NGC 3511 leží v juhozápadnej časti súhvezdia, asi 2° západne od beta Crateris. Len zhruba 12′ juhozápadne od nej leží ďalšia, no ešte slabšia a uhlovo menšia galaxia NGC 3513 . Zrejme ide o skutočnú sprievodnú galaxiu NGC 3511 a obe od nás ležia v podobnej vzdialenosti 50 miliónov ly.

Poloha

Pohár je malé a slabo viditeľné jarné súhvezdie. Za tmavých nocí však naozaj pripomína naklonenú čašu. Nájdeme ho medzi Levom a Hydrou západne od Havrana a juhozápadne od Panny. Ako pomôcka pri hľadaní Poháru môže poslúžiť aj fakt, že sa nachádza pod Denebolou zo súhvezdia Leva. Nakoľko leží pomerne nízko pod svetovým rovníkom, doba, v ktorej ho môžeme pozorovať, nie je veľmi dlhá.
Grosne

Poloha

Obec má rozlohu 3,65 km². Najvyšší bod je položený 388 m n. m. a najnižší bod 345 m n. m.

Obyvateľstvo

Počet obyvateľov obce je 317 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Perla Bžochová

Súkromie

Bola vydatá za Jozefa Bžocha a mala dcéru Janu Bžochovú a syna Adama Bžocha.
Ronald Reagan Ballistic Missile Defense Test Site

Ronald Reagan Ballistic Missile Defense Test Site je raketová strelnica a kozmodróm patriace pod správu Spojených štátov amerických, ktorý je postavený v súostroví Ralik v Marshallovych ostrovoch.

História a umiestnenie

Strelnica bola postavená začiatkom šesťdesiatych rokov 20. storočia na niekoľkých ostrovoch, ktoré sú súčasťou atolu Kwajalein v súostroví Ralik v Marshallovych ostrovoch, ktoré sa nachádzajú v Tichom oceáne (Pacifiku).
Tieto ostrovy sa v roku 1990 formálne osamostatnili ako republika pridružená k USA, niekoľko ostrovov si USA prenajali. Strelnica bola neskôr pomenovaná po prezidentovi Ronaldovi Reaganovi, (niekedy sa preto používa označenie Reagan Test Site) a je v správe americkej armády. Tá ju využívala na testy medzikontinentálnych rakiet a protiraketových zbraní.
V roku 2005 tu americká komerčná spoločnosť SpaceX postavila vypúšťaciu rampu a v susedstve montážnu budovu pre svoje nosné rakety. Tým sa strelnica zaradila medzi kozmodrómy.

Vybavenie

V areáli strelnice sú raketové rampy, ubytovacie zariadenia posádky, monitorovacie a sledovacie stanice systému SSN, sledovacie stanice NASA. V blízkosti je aj letisko.

Využitie pre kozmonautiku

V roku 2000 zo základne odštartovalo lietadlo Lockheed L-1011 Stargazer, ktoré vyniesolo nosič Pegasus XL. Nasledovali ďalšie Pegasusy so satelitmi. V roku 2006 odtiaľ štartovala nosná raketa Falcon 1. V rokoch 2000 – 2008 zo základne do vesmíru odštartovalo osem rakiet. V roku 2009 odtiaľ odštartuje raketa Falcon-1, ktorá by mala vyniesť na orbitu malajskú družicu Raz akSat.
Joseph Louis Irenée Jean Abadie

Životopis

Medicínu študoval na univerzite v Bordeaux. Pracoval ako prednosta internej kliniky, od roku 1913 aj ako psychiater. V roku 1918 bol menovaný za profesora neurológie a psychiatrie. Venoval sa chorobám mozgu, tabes dorsalis, abnormálnemu detstvu a alkoholizmu.
Chanac (obec)

Poloha

Obec má rozlohu 71,14 km². Najvyšší bod je položený 1 004 m n. m. a najnižší bod 612 m n. m.

Obyvateľstvo

Počet obyvateľov obce je 1 421 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lesseux

Poloha

Obec má rozlohu 2,94 km². Najvyšší bod je položený 660 m n. m. a najnižší bod 382 m n. m.

Obyvateľstvo

Počet obyvateľov obce je 169 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Eocarcharia

Zaradenie

Podľa fylogenetickej analýzy patrí rod Eocarcharia do čeľade zahŕňajúcej najväčšie teropódy – Carcharodontosauridae, kde tvorí sesterský taxón rodu Acrocanthosaurus.
Sarniguet

Poloha

Obec má rozlohu 2,07 km². Najvyšší bod je položený 257 m n. m. a najnižší bod 248 m n. m.

Obyvateľstvo

Počet obyvateľov obce je 244 (2011).
Nasledujúci graf zobrazuje vývoj počtu obyvateľov v obci.
Zdroje: INSEE